section_heading: MCA-godine (1984. – 1997.)
paragraph_text: Kim je 1984. kontaktirala izdavačka kuća MCA Records i kod njih objavljuje svoj četvrti album, Teases & Dares, koji je dobro prihvaćen u njenoj domovini ali još bolje je prošao na njemačkim ljestvicama. Sljedeće godine, francuska pjevačica Laurent Voulzy objavljuje pjesmu Les Nuits Sans Kim Wilde (Noći bez Kim Wilde) u kojoj hvali pjevačicu. Pjesma je nastala nakon što je Francuskinja vidjela nastup Kim Wilde na tv-u i bila je očarana njenim zračenjem. Kim Wilde je preuzela nekoliko strofa iz njene pjesme i to otpjevala na singlu koji je objavljen u Francuskoj. Svoj peti album, Another Step, objavljuje 1986., no nije se prodavao kao što se očekivalo. Na albumu je između ostalih bio cover pjesme ''You Keep Me Hangin' On' koji je u SAD-u dospio na broj 1. Na albumu se pojavljuje i glazbenik Junior Giscombe. Kim je sama napisala tekst za većinu pjesama koje su se pojavile na albumu.